和宋平叔莫子謠
作者：沈遼
朝代：宋

paragraphs: 南方氣候多不叙，茫茫萬生亦殊趣。
人性雖或異所宜，莫不知愛膚與肌。
時方盛夏困多旱，髙堂方喜遂我私。
有蟲名爲物甚小，樸樸無狀安能爲。
諸公所賦雖甚美，盛道嘴吻良見欺。
虎豹齒牙利如兵，我尚不畏矧此微，微物曾不如蚊虻。
天生有命各有情，何用譏侮起紛爭。
我心坦然如日月，我若呶呶我當罰。